Ράιμουντ Φούγκερ

Ο Ράιμουντ ή Ράυμουντ Φούγκερ, γερμ.: Raymund Fugger (24 Οκτωβρίου 1489 – 3 Δεκεμβρίου 1535) ήταν Γερμανός επιχειρηματίας, αυτοκρατορικός κόμης και συλλέκτης έργων τέχνης του κλάδου «του Κρίνου» (von der Lilie) του Οίκου των Φούγκερ. 

 Βιογραφία 
Ο Ράιμουντ γεννήθηκε στις 24 Οκτωβρίου 1489 στο Άουγκσμπουργκ. Ήταν ο δεύτερος γιος του Γκέοργκ Φούγκερ. Μετά το τέλος τού πατέρα του το 1506, την εκπαίδευσή του πιθανότατα επέβλεψε ο αδελφός τού Γκέοργκ, ο Γιάκομπ Β΄. Από το φθινόπωρο του 1509 έως το 1510 ο Ράιμουντ φρόντιζε για τις οικονομικές υποθέσεις τού θείου του στην Αυλή τού Μαξιμιλιανού Α΄ αυτοκράτορα της Γερμανίας. Μεταξύ Φεβρουαρίου και Μαΐου 1511, ο Ράιμουντ ενήργησε επίσης ως εκπρόσωπος στο συνέδριο των πρεσβευτών στη Μάντοβα, πριν μείνει με τον πάπα Ιούλιο Β΄. Ο Γιάκομπ Β΄ έγραψε μία διαθήκη στις 30 Δεκεμβρίου 1512, ορίζοντας τον άλλο ανιψιό του Ούλριχ τον Νεότερο επικεφαλής της επιχείρησης, τον οποίο διαδέχθηκε ο Ράιμουντ. Ταυτόχρονα υπέγραψε ένα ειδικό συμβόλαιο, που έδινε στον Ούλριχ και τον Ράιμουντ προνομιακή θέση, όσον αφορά τα ορυχεία χαλκού του στην Ουγγαρία και την ακίνητη περιουσία του: έδινε στον Ράιμουντ και στον αδελφό του Άντον ένα τρίτο μερίδιο σε κάθε έναν από αυτήν την ακίνητη περιουσία.

αριστερά|μικρογραφία|Η σύζυγός του Καταρίνα Θέρζο.

Στη συνέχεια, ο Ράιμουντ μετακόμισε στην Κρακοβία, ένα σημαντικό εμπορικό κέντρο για την οικογένειά του και για τους ιδιοκτήτες ορυχείων, την οικογένεια Θέρζο. Στις 16 Ιανουαρίου 1513 παντρεύτηκε την Κατερίνα, κόρη του μηχανικού μεταλλείων και επιχειρηματία Γιάνος Θέρζο. Ο Ράιμουντ ήταν επίσης η πρώτη επιλογή του Γιάκομπ Β΄ ως επικεφαλής της κοινής μεταλλευτικής εταιρείας Φούγκερ-Θέρζο στην Κρακοβία, και αρχικά συμφώνησε, προτού αγοράσει την κυριαρχία του Μπίμπεραχ από κοινού με τον Ούλριχ τον Νεότερο και εγκατασταθεί στο Άουγκσμπουργκ το αργότερο το 1515, όπως προκύπτει από τα φορολογικά αρχεία.  Η σύζυγός του παρέμεινε στην Κρακοβία, όπου γεννήθηκε και απεβίωσε ο δεύτερος γιος τους, και οι δύο το 1516. Ανάμεσα στα παιδιά τους ήταν ο Ούλριχ Γ΄ (1526–1584) ένας παπικός θαλαμηπόλος, και ο Γιόχαν Γιάκομπ (1516–1575), συλλέκτης έργων τέχνης και επιχειρηματίας.

Ο Ράιμουντ έκτισε ένα σημαντικό κτήμα στο Άουγκσμπουργκ, το οποίο ο ουμανιστής Μπεάτος Ρηνάνος θεωρούσε ισάξιο με τους κήπους του Φραγκίσκου Α΄ της Γαλλίας. Συνδέθηκε επίσης με τον ουμανιστή Έρασμο του Ρότερνταμ και τον Προτεστάντη μεταρρυθμιστή Φίλιππο Μελάγχθωνα, ενώ παράλληλα συγκέντρωσε μία μεγάλη βιβλιοθήκη. Τα κύρια ενδιαφέροντά του ήταν η ιστορία τής οικογένειάς του, καθώς και η επιστήμη και η κλασική αρχαιότητα. Η συλλογή του από έργα τέχνης και αρχαιότητες είναι πλέον σε μεγάλο βαθμό διάσπαρτη, αλλά περιγράφηκε από τον Ρενάνο, όταν του επετράπη να επισκεφθεί το σπίτι και τους κήπους του Ράιμουντ στην Kλέεσατλερεγκασε το 1530. Περιλάμβανε ιταλικούς και ιδιαίτερα βενετσιάνικους πίνακες, αν και μόνο ένας μπορεί να εντοπιστεί με βεβαιότητα στη συλλογή του Φούγκερ, συγκεκριμένα ο Βιντσέντζο Κατένα του Ράιμουντ. Ο Ράιμουντ υποστήριζε επίσης τον Λούκας Κράναχ τον Πρεσβύτερο, τον οποίο πιθανώς γνώρισε στην Κρακοβία. Μεταξύ των βιβλίων του περιλαμβανόταν ένα εικονογραφημένο προσευχητάριο για λαϊκούς. Αποκτούσε κυρίως τα αρχαία νομίσματα και γλυπτά του από την Ελλάδα, τη νότια Ιταλία και τη Σικελία, πιθανώς μέσω της Βενετίας μέσω των εμπορικών δικτύων της οικογένειας: μεταξύ άλλων ο Ρηνάνος περιέγραψε «μία ντυμένη, που χορεύει μορφή, που κρατούσε στο υψωμένο δεξί της χέρι ένα αγγείο σε μορφή ζώου, στο αριστερό της ένα μικρό μπολ με κεφάλι λιονταριού» και «έναν γυμνό πολεμιστή με κράνος, που κρατούσε στα χέρια του δύο φίδια». Επίσης, παρήγγειλε ο ίδιος μετάλλια.  Norbert Lieb: Die Fugger und die Kunst, Band 2, Munich 1958

Ο Ρέιμοντ πραγματοποίησε αρκετά επαγγελματικά και εμπορικά ταξίδια τα επόμενα χρόνια. Το 1522–1523 δεν μπόρεσε να διατηρήσει το μονοπώλιο των Φούγκερ στο εμπόριο στη Νυρεμβέργη, αλλά κατάφερε να αποτρέψει την εκκαθάριση της εταιρείας. Ο Γιάκομπ Β΄ άλλαξε τη διαθήκη του στις 22 Δεκεμβρίου 1525: δεδομένου ότι ο Ούλριχ ο Νεότερος είχε ήδη αποβιώσει, και ο άλλος ανιψιός τού Γιάκομπ Β΄, ο Ιερώνυμος Φούγκερ, είχε αποσυρθεί από την εταιρεία, ο Ράιμουντ και ο Άντον θα διοικούσαν την επιχείρηση μετά το τέλος τού Γιάκομπ Β΄, το οποίο συνέβη στις 30 Δεκεμβρίου του ίδιου έτους. Λόγω των οικονομικών δεσμών των Φούγκερ με τον Οίκο των Αψβούργων, ο Κάρολος Ε΄ διόρισε τον Ράιμουντ στην Αυτοκρατορική Συνέλευση (Dieta), και του χορήγησε εξαίρεση από τη δικαιοδοσία των δικαστηρίων του Ρότβαιλ και της Βεστφαλίας, μεταξύ άλλων. Στις 30 Ιουνίου ο Κάρολος Ε΄ επιβεβαίωσε επίσης τον Ράιμουντ και τους κληρονόμους του ως ιδιοκτήτες του Κίρχμπεργκ, του Βάισενχορν, του Βούλενστετεν και του Μπίμπερμπαχ.

Ο Ράιμουντ ήταν παρών, όταν ο Κάρολος Ε΄ εισήλθε στην Αυτοκρατορική Συνέλευση στο Άουγκσμπουργκ στις 15 Ιουνίου 1530. Στις 14 Νοεμβρίου παραχώρησε στους Φούγκερ το δικαίωμα να αλλάξουν το οικόσημό τους, ώστε να ταιριάζει με το νέο τους καθεστώς, και την 1η Μαρτίου 1534 τους παραχώρησε το δικαίωμα να κόβουν νομίσματα. Στις 20 Ιουνίου 1535  ο Φερδινάνδος Α΄, αυτοκράτορας της Γερμανίας, έδωσε στους Φούγκερ το δικαίωμα να αυτοαποκαλούνται «κόμητες του Κίρχμπεργκ, του Βάισενχορν και του Μάρστετεν», και τέσσερις ημέρες αργότερα ο Ράιμουντ προήχθη επίσης στους Ούγγρους ευγενείς. Στις 3 Δεκεμβρίου 1535 στο Μίκχαουζεν,  ωστόσο, ο Ράιμουντ απεβίωσε από εγκεφαλικό επεισόδιο παρουσία των γιατρών του: ήταν άρρωστος από νεαρή ηλικία, όπως φαίνεται από τα πορτρέτα του από τον Χόλμπαϊν και άλλους.

Οικογένεια
Από τη σύζυγό του Καταρίνα Τούρτσο φον Μπέτλενφαλβα, είχε μεταξύ άλλων:
 Γιόχαν Γιάκομπ.
 Γκέοργκ.
 Φίλιπ Έντουαρντ. Από εδώ προέρχονται οι Φούγκερ του Κίρχμπεργκ και Βάισενχορν.

 Αναφορές 

Κατηγορία:Κόμητες της Αγίας Ρωμαϊκής Αυτοκρατορίας
Κατηγορία:Γερμανοί συλλέκτες έργων τέχνης
Ραιμουντ